text: [{"text_idx": "#000002", "text": "Oljupri\u0301surin helt fram at l\u00e6kka i\u0301 gja\u0301r til 95 dollarar fyri tunnuna, sum er ta\u00f0 l\u00e6gsta si\u0301\u00f0ani russisku innra\u0301sina i\u0301 Ukraina i\u0301 februar. I\u0301 dag er hann h\u00e6kka\u00f0ur aftur til go\u0301\u00f0ar 99 dollarar."}, {"text_idx": "#000003", "text": "Fyrstu fer\u00f0 si\u00f0ani innra\u0301sinina i\u0301 Ukraina 24. februar er oljupri\u0301surin farin undir 95 dollarar. I\u0301 gja\u0301r var hann eitt skifti 94,50 dollarar. Ta\u00f0 er fyrst er fremst o\u0301ttin fyri eini ressesio\u0301n, bu\u0301skaparligum ho\u0301ttafalli og afturgongd i\u0301 heimsbu\u0301skapinum, sum er ors\u00f8kin til pri\u0301sl\u00e6kkingina skrivar The Financial Times. Eisini ver\u00f0ur rokna\u00f0 vi\u00f0 minkandi eftirspurningi. L\u00e6kkingin i\u0301 gja\u0301r var uppa\u0301 5 dollarar. Si\u0301\u00f0ani er hann h\u00e6kka\u00f0ur aftur vi\u00f0 go\u0301\u00f0um 3 dollarum. Men er framvegis ni\u00f0anfyri 100 dollara marki\u00f0."}, {"text_idx": "#000004", "text": "Avger\u00f0in hja\u0301 russiska forsetanum, Vladimir Putin at gera innra\u0301s i\u0301 Ukraina fyri skjo\u0301tt fimm ma\u0301na\u00f0um si\u0301\u00f0ani og eftirfylgjandi sanktio\u0301nirnar mo\u0301ti Russlandi settu veruliga fer\u00f0 a\u0301 oljupri\u0301sin, sum eitt skifti var heilt uppi a\u0301 130 dollarum fyri tunnuna. Eisini avger\u00f0in hja\u0301 amerikanska tjo\u0301\u00f0bankanum at h\u00e6kka rentuna eins og vaksandi amerikonsku oljugoymslurnar hava havt a\u0301virkan a\u0301, at oljupri\u0301surin er l\u00e6kka\u00f0ur vi\u00f0 umlei\u00f0 einum tri\u00f0ingi si\u0301\u00f0ani mi\u00f0jan juni. O\u0301tti er fyri, at afturgongdin fer at ste\u00f0ga v\u00f8kstrinum. Hon a\u0301virkar eisini a\u00f0rar v\u00f8rur so sum kopar og jarn, hv\u00f8rs pri\u0301surin er l\u00e6kka\u00f0ur vi\u00f0 einum tri\u00f0ingi."}, {"text_idx": "#000005", "text": "Rokna\u00f0 ver\u00f0ur vi\u00f0 at vitjanin hja\u0301 amerikanska forsetanum Joe Biden i\u0301 Saudi Arabia i\u0301 dag kann a\u0301virka st\u00f8\u00f0una a\u0301 orkumarkna\u00f0inum, Hann skal hitta Mohammed bin Salman prins og fer at heita a\u0301 hann um at \u00f8kja um framlei\u00f0sluna av olju fyri at l\u00e6kka oljupri\u0301sin enn meira. Undirt\u00f8kan fyri Biden hevur onganti\u0301\u00f0 veri\u00f0 so la\u0301g og kunnu l\u00e6gri oljupri\u0301sir her serstakliga a\u0301 bensini og diesel til metsto\u0301ru amerikonsku bilparkina broyta hetta. Sum st\u00f8\u00f0an er vor\u00f0in i\u0301 USA, so eru bilf\u00f8rar farnir at lata bilarnar standa."}, {"text_idx": "#000006", "text": "A\u0301lvarsliga st\u00f8\u00f0an annars a\u0301 orkumarkna\u00f0inum hevur fingi\u00f0 stjo\u0301ran i\u0301 einum av heimsins st\u00f8rstu orkufel\u00f8gum, Shell, at a\u0301vara um avlei\u00f0ingarnar, sum ein har\u00f0ur vetur kann fa\u0301a fyri Vesturheimin, og at ta\u00f0 kann vera ney\u00f0ugt at seta avmarkingar i\u0301 orkuny\u0301tsluni i\u0301 verk."}, {"text_idx": "#000007", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000011", "text": "Helvtin av orkuni fra\u0301 vindmyllulundum fer til spillis"}, {"text_idx": "#000013", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000014", "text": "Russland sendir oljutangaskip nor\u00f0ur um Sibiria"}, {"text_idx": "#000015", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000016", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000021", "text": "Fyristing tel. 20 80 80 [email protected]"}]